**Tisztelt Kamarai Tagunk!**

Kérjük a bevallási ívet az adóbevallással egyezően töltse ki és az első példányát címünkre

3100. Salgótarján, Mártírok útja 4., vagy Pf. 145. 2025. május 31-ig visszaküldeni szíveskedjék.

**A tagdíj megfizetése nem pótolja annak bevallását!**

**A tagdíjfizetés alapját képező 2024. év adatai:**

***Nettó árbevétel****:* a számviteli törvény szerint a tárgyévben értékesített termékek, anyagok, áruk és teljesített szolgáltatások árkiegészítéssel és felárral növelt, fogyasztási adóval, engedményekkel csökkentett, általános forgalmi adót nem tartalmazó ellenértéke.

***Adóalap***: a helyi adókról szóló többször módosított 1990. évi C. törvény 39. §-ának (1) bekezdése szerinti érték (az értékesített termék, illetőleg végzett szolgáltatás nettó árbevétele, csökkentve az eladott áruk beszerzési értékével és a közvetített szolgáltatások értékével, valamint az anyagköltséggel).

2013. január 1-jétől történt törvényváltozás alapján figyelembe kell venni a 39.§ (4), (5), (7) bekezdésben foglaltakat is az 500 millió Ft-ot meghaladó nettó árbevétel esetén.

A kisvállalati adó hatálya alá tartozó vállalkozó az adó alapját a kisvállalati adó alapjának 20%-kal növelt összegében is megállapíthatja. (1990. évi C. törvény 39/B.§ (1))

***Éves tagdíj mértéke:***

1. Ha a számított adóalap a 12 millió Ft-ot nem éri el, (4. sor x 1 ezrelék < 12.000 Ft) a fizetendő tagdíj mértéke 12.000 Ft/év (**Minimum tagdíj)**

2. Ha a számított adóalap a 12 millió Ft-ot meghaladja, (4. sor x 1 ezrelék)

**Maximum tagdíj 600.000 Ft**

***A tagdíjfizetés rendje***:

1. 2025. április 30-ig – 1. részlet (a tárgyévet megelőző év tagdíjának 50 %-a)
2. 2025. szeptember 30-ig – 2. részlet (a május 31-ig benyújtott bevallási ív alapján kiszámított éves tagdíj 1. részlettel csökkentett különbözete)
3. Az első félévben belépő tag egész évi, a második félévben belépett csak a félévi tagdíj megfizetésére kötelezett.
4. A gazdasági kamarákról szóló 1999. évi CXXI. törvény módosítása alapján a regisztrációs kötelezettségüknek eleget tett vállalkozások az éves tagdíjból levonhatják az 5.000 Ft-ot.

Az Alapszabály 2.sz. melléklet 2. pontja alapján a kamara elnöksége kérelem alapján a nem minimál tagdíjat fizető azon tagjai részére - amelyek előző évi gazdálkodási adatai alapján az adózott eredménye negatív - tárgy évre vonatkozóan tagdíjkedvezményt állapíthat meg. A tagdíjkedvezmény mértéke maximum 50%-os.

***A tagdíj megfizetésének módjai:***

Átutalási megbízás (MBH Bank 10103726-01000534-00000005)

Készpénz átutalási megbízás (egyéni vállalkozók részére mellékelt csekk)

Készpénz kamaránk pénztárában (Salgótarján, Mártírok útja 4.).

Kitöltéssel kapcsolatos kérdései esetén kérjük keressen bennünket a megadott telefonszámokon vagy kamarai irodáinkban személyesen. Készséggel állunk rendelkezésére.

Köszönjük, hogy a Nógrád Megyei Kereskedelmi és Iparkamara tagdíjfizetési szabályzata előírásainak eleget tett, tagdíját bevallotta és megfizette.

Salgótarján, 2025. május . NKIK